SPRÁVA ZO ZAHRANIČNEJ PRACOVNEJ CESTY

1a) Meno, priezvisko, tituly, funkcia, pracovné zaradenie účastníka ZPC:	Mgr. Jozef Maculák,
riaditeľ odboru vedy a techniky na vysokých školách,
hlavný štátny radca	
1b) Názov a adresa pracoviska:	odbor vedy a techniky na vysokých školách, sekcia vysokých škôl MŠVVaŠ SR, Stromová 1, 813 30  Bratislava	
1c) Znalosť jazykov účastníka ZPC:	nemecký, anglický, ruský	
2a) Účel ZPC a spôsob jej financovania:	účasť na plánovanom stretnutí koordinátorov projektu             7. rámcového programu Európskej únie MANUNET II

Náklady spojené s ubytovaním a dopravou boli hradené z prostriedkov projektu.	
2b) Prijímajúca organizácia:	Basque Government – Industry, Innovation, Trade and Tourism Department
(Basque Country/Spain)	
2c) Miesto a štát:	Getxo/Španielsko	
2d) Trvanie ZPC:	od: 8. 5. 2012	do: 11. 5. 2012	Počet dní: 4	
3. Rámcový program pobytu:

V dňoch 8. – 11. 5. 2012 som ako zástupca MŠVVaŠ SR, ktoré je garantom projektu                          7. rámcového programu Európskej únie MANUNET II, absolvoval zahraničnú pracovnú cestu do Španielska (Getxo). Išlo o plánované stretnutie riešiteľov a garantov projektu MANUNET II.
Konkrétne mená zahraničných partnerov s ich kontaktnými adresami sú k dispozícii na:
http://www.manunet.net/index.php?option=com_content&view=category&layout=blog&id=17&Itemid=127.

4. Stručný priebeh rokovaní:

Účelom zahraničnej pracovnej cesty bolo pracovné stretnutie konzorcia projektu 7. rámcového programu Európskej únie (TCT I + Technical Committee meeting). Cieľom rokovania bolo hodnotenie projektov MANUNET II CALL 2012.

Obsahom rokovaní bolo okrem iného hodnotenie 111 podaných projektov z hľadiska splnenia podmienok do 2. kola výzvy (SR – 1 projekt priamo, 1 s pripomienkami, 1 zamietnutý).

V nasledujúcom dni sa zosumarizovalo hodnotenie všetkých projektov. Rokovalo sa o možnosti rozšírenia konzorcia tohto projektu a o možných podporných schémach v nasledujúcich rokoch (od roku 2013). Následne boli prezentované a potom aj schválené dokumenty na výzvu MANUNET II 2013. Zároveň sa diskutovalo o možnosti jednokolového, resp. dvojkolového priebehu budúcich výziev, pričom sa nakoniec dohodlo pokračovať v doterajšom (dvojkolovom) systéme. Účastníčka stretnutia Julie Jasmes z Valónska podrobne informovala o výzvach EC v programe ERA-NET: NMP.2013.4.0-7 ERA-NET na podporu inovácií v tematickej oblasti NHT a vyzvala konzorcium MANUNET-u II na účasť v príprave projektu. Na záver sa stanovil termín a miesto ďalšieho pracovného stretnutia.
5. Odporúčané závery:

Vzhľadom na silné konzorcium projektu a doterajšie výsledky a hodnotenie uvedeného projektu Európskou komisiou je to pre nás príležitosť byť účastný a pokračovať v projekte MANUNET II v rámci 7. rámcového programu Európskej únie.

6. Prehľad prinesenej dokumentácie a miesto jej uloženia:

Všetky materiály sú k dispozícii na odbore vedy a techniky na vysokých školách MŠVVaŠ SR.

7. Osobitne vyhodnotený očakávaný prínos ZPC:
MŠVVaŠ SR je za Slovenskú republiku koordinátorom v multiregionálnom projekte              MANUNET II. Strategickým cieľom projektu MANUNET II je podpora financovania                výrobno-výskumných projektov uskutočňovaných univerzitami, výskumnými organizáciami a podnikmi (najmä malými a strednými). Ide o mimoriadnu príležitosť zapojenia sa pracovísk našich univerzít do kooperácie s poprednými európskymi výskumnými pracoviskami prostredníctvom koordinovaných výziev MANUNET II, ktorá je zameraná na perspektívne rozširovanie a integráciu spolupráce.
Cieľom tejto ZPC bolo plánované stretnutie riešiteľov a garantov projektu, na ktorom sa uskutočnilo hodnotenie prijatých žiadostí.

8. Spôsob zverejnenia výsledkov ZPC, prenos získaných informácií:

Informácie sú k dispozícii na webovej stránke MŠVVaŠ SR.
	
Poznámka:

Súhlasím so zverejnením správy zo ZPC na internete.

Správu vypracoval: Mgr. Jozef Maculák

Podpis účastníka ZPC:	……………………………..	

Správu schválil: prof. Ing Peter Plavčan, CSc., generálny riaditeľ sekcie vysokých škôl

Podpis nadriadeného:		……………………………..